ಮ್ಯಾಕ್ಸ್ವೆಲ್ ಒಬ್ಬ ಶ್ರೇಷ್ಠ ಟೀಮ್ ಪ್ಲೇಯರ್: ರಾಹುಲ್ ಸತತ ವೈಫಲ್ಯಗಳ ಹೊರತಾಗಿಯೂ ಆಸ್ಟ್ರೇಲಿಯಾದ ಗ್ಲೆನ್ ಮ್ಯಾಕ್ಸ್ವೆಲ್ ಅವರನ್ನು ಆಡುವ ಇಲೆವೆನ್ನಲ್ಲಿ ಮುಂದುವರಿಸಿ ಕಾಮೆಂಟೇಟರ್ ಮತ್ತು ಮಾಜಿ ಆಟಗಾರರಿಂದ ತೀವ್ರ ಟೀಕೆಗೆ ಗುರಿಯಾ ಗಿದ್ದ ಕಿಂಗ್ಸ್ ಇಲೆವೆನ್ ಪಂಜಾಬ್ ನಾಯಕ ಕೆ ಎಲ್ ರಾಹುಲ್ , ಆಸ್ಸೀಯನ್ನು ಯಾಕೆ ಮುಂದುವರಿಸಲಾಯಿತೆಂದು ಕೊನೆಗೂ ಬಹಿರಂಗಪಡಿಸಿದ್ದಾರೆ . 13 ನೇ ಅವೃತಿಯ ಐಪಿಎಲ್ನಲ್ಲಿ ಅತ್ಯಂ ತ ಬಲಿಷ್ಠ ಮತ್ತು ಪಾಯಿಂಟ್ಸ್ ಟೇಬಲ್ನಲ್ಲಿ ಅಗ್ರಸ್ಥಾನದಲ್ಲಿರುವ ಡೆಲ್ಲಿ ಕ್ಯಾಪಿಟಲ್ಸ್ ಟೀಮನ್ನು ಮಂಗಳವಾರದಂದು ಪಂಜಾಬ್ 5 ವಿಕೆಟ್ಗಳಿಂದ ಸೋಲಿಸುವಲ್ಲಿ 32 ರನ್ಗಳ ಉಪಯುಕ್ತ ಕಾಣಿಕೆಯೊಂದಿಗೆ ನಿಕೊಲಾಸ್ ಪೂರನ್ರೊಂದಿಗೆ ಮ್ಯಾಚ್ ವಿನ್ನಿಂಗ್ ಜೊತೆಗಾರಿಕೆಯ ಭಾಗವಾಗಿದ್ದ ಮ್ಯಾಕ್ಸ್ವೆಲ್ ಸತತ 9 ವೈಫಲ್ಯಗಳ ನಂತರ ಉತ್ತಮ ಪ್ರದರ್ಶನ ನೀಡಿದರು . ಸತತವಾಗಿ ಮೂರು ಪಂದ್ಯಗಳನ್ನು ಗೆದ್ದು ಪ್ಲೇ ಆಫ್ ಆಸೆಯನ್ನು ಜಿವಂವಾಗಿರಿಸಿಕೊಂಡಿರುವ ರಾಹುಲ್ , ಮಂಗಳವಾರದ ಪಂದ್ಯದ ನಂತರ ಮ್ಯಾಕ್ಸ್ವೆಲ್ ಅವರ ಉಪಯುಕ್ತತೆಯನ್ನು ಮುಕ್ತವಾಗಿ ಹೊಗಳಿದರು . ಮ್ಯಾಕ್ಸಿ ಒಬ್ಬ ಅತ್ಯುತ್ತಮ ಟೀಮ್ ಪ್ಲೇಯರ್ . ಅವರು ಟೀಮಿಗೆ ಒದಗಿಸುವ ಬ್ಯಾಲೆನ್ಸ್ ಮತ್ತು ಭದ್ರತೆ ಅಸಾಮಾನ್ಯವಾದದ್ದು . ತಂಡದ ಎಲ್ಲ 11 ಆಟಗಾರರು ಕಾಂಟ್ರಿಬ್ಯೂಟ್ ಮಾಡುವುದು ಸಾಧ್ಯವಾಗುವುದಿಲ್ಲ . ಕೆಲವರು ವಿಫಲರಾಗುವುದು ಆಟದ ಅವಿಭಾಜ್ಯ ಅಂಗ . ಮ್ಯಾಕ್ಸಿ , ನೆಟ್ಸ್ನಲ್ಲಿ ಚೆಂಡನ್ನು ಚೆನ್ನಾಗಿ ಬಾರಿಸುತ್ತಿದ್ದರು , ಹಾಗಾಗಿ ಅವರ ಫಾರ್ಮ್ ಬಗ್ಗೆ ನಮಗೇನೂ ಅನುಮಾನವಿರಲಿಲ್ಲ . ಅವರು ಭಿನ್ನ ಬಗೆಯ ಆಟಗಾರ , ಒಮ್ಮೆ ಆಟಕ್ಕೆ ಕುದರಿಕೊಂಡರೆ ಎದುರಾಳಿಗಳಿಗೆ ಅವರನ್ನು ತಡೆಯುವುದು ಕಷ್ಟವಾಗಿಬಿಡುತ್ತದೆ , ಎಂದು ರಾಹುಲ್ ಹೇಳಿದರು . ಗಮನಿಸಬೇಕಾದ ಸಂಗತಿಯೇನೆಂದರೆ , ಪರಿಣಿತರ ಪ್ಯಾನೆಲ್ನಲ್ಲಿರುವ ವೆಸ್ಟ್ ಇಂಡೀಸ್ ಬ್ಯಾಟಿಂಗ್ ದಂತಕಥೆ ಬ್ರಿಯಾನ್ ಲಾರಾ , ತಮ್ಮೊಂದಿಗಿರುವ ಇತರ ಪರಿಣಿತರು , ಮ್ಯಾಕ್ಸ್ವೆಲ್ ಅವರನ್ನು ಆಡಿಸುತ್ತಿರುವ ಕುರಿತು ಭಿನ್ನ ಅಭಿಪ್ರಾಯವನ್ನು ವ್ಯಕ್ತಪಡಿಸುತ್ತಿದ್ದರೂ ತಾವು ಮಾತ್ರ ಆಸ್ಸೀಗೆ ಬೆಂಬಲ ಸೂಚಿಸಿದ್ದರು . ಮ್ಯಾಕ್ಸ್ವೆಲ್ ಅವರ ಆಫ್ ಸ್ಪಿನ್ ಬೌಲಿಂಗ್ ಟೀಮಿಗೆ ನೆರವಾಗುತ್ತದೆ ಎಂದು ಲಾರಾ ಹೇಳಿದ್ದರು . ಮಂಗಳವಾರದ ಪಂದ್ಯದಲ್ಲಿ ರಾಹುಲ್ , ಮ್ಯಾಕ್ಸ್ವೆಲ್ ಅವರಿಂದಲೇ ಬೌಲಿಂಗ್ ದಾಳಿ ಆರಂಭಿಸಿದರು . ನಾಯಕನ ವಿಶ್ವಾಸವನ್ನು ಉಳಿಸಿಕೊಂಡ ಮ್ಯಾಕ್ಸ್ವೆಲ್ 4 ಓವರ್ಗಳಲ್ಲಿ ಕೇವಲ 31 ರನ್ ನೀಡಿ ರಿಷಬ್ ಪಂತ್ ಅವರ ಅಮೂಲ್ಯ ವಿಕೆಟ್ ಪಡೆದರು . ಸಂತೋಷದ ವಿಷಯವೆಂದರೆ , ಇದುವರೆಗೆ ಫಾರ್ಮ್ನಲ್ಲಿರದ ಆಟಗಾರರು ಸರಿಯಾದ ಸಮಯದಲ್ಲಿ ಅದನ್ನು ಕಂಡುಕೊಳ್ಳುತ್ತಿದ್ದಾರೆ . ನೆಟ್ಸ್ನಲ್ಲಿ ಕೋಚ್ಗಳು ಸುರಿಸುವ ಬೆವರು ಫಲ ನೀಡಿ ಈಗ ಎಲ್ಲವೂ ಸರಿಯಾಗುತ್ತಿದೆ , ನಮ್ಮ ಹುಡುಗರು ಮುಂದಿನ ಹಣಾಹಣಿಗಳಿಗೆ ಅದ್ಭುತವಾಗಿ ಅಣಿಯಾಗುತ್ತಿದ್ದಾರೆ , ಎಂದು ರಾಹುಲ್ ಹೇಳಿದರು . Copyrights 2019 TV9 Kannada. All rights reserved.Designed and Developed by Veegam Software Pvt Ltd.